Diari Oficial de la Generalitat Valenciana


Sumari del DOGV 1724, del 14-02-1992 (1992/823962)

ORDRE de 31 de gener de 1992, del Conseller d'Agricultura i Pesca, per la qual es regulen les subvencions a la subscripció d'assegurances agràries compreses en el Pla d'Assegurances Agràries Combinades per a 1992.
---------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1992/01/31/(1)/dof/vci/html**

### Dades del document

Número de DOGV
:   1724

Data del DOGV
:   14-02-1992

Secció del DOGV
:   DISPOSICIONS GENERALS

Número del document
:   1992/823962


Data del document
:   31-01-1992

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 31 de gener de 1992, del Conseller d'Agricultura i Pesca, per la qual es regulen les subvencions a la subscripció d'assegurances agràries compreses en el Pla d'Assegurances Agràries Combinades per a 1992.  
La política d'ajuda de la Conselleria d?agricultura i Pesca a la subscripció d'assegurances agràries contribueix a introduir entre els agricultors la idea de l'assegurança com l?única via de mantenir llurs rendes front als. fenòmens climatològics adversos. L?esperança d'assegurament augmenta, especialment en el fruiters, cítrics i raïm, tot i que encara no s'arriba al nivell d'implantació suficient.  
Hom considera convenient subvencionar l'assegurança agrària en la totalitat, respectant els criteris generals de la legislació estatal pel que fa a una major protecció a les primes col·lectives, escalonament de la subvenció en funció de l'import de les primes i també, una major protecció a les produccions i zones de més risc. Per això, i actuant de forma coordinada, es preveu una subvenció a cada assegurat en forma de percentatge sobre la que reba de l'Entitat Estatal d?Assegurances Agràries (ENESA).  
Com a conseqüència de la importància social del conreu de raïm per a vinificació i la desproporció palesa de l'import de les primes respecte a d'altres zones d?Espanya, s'augmenta un poc el percentatge per a aquest conreu.  
Per això, vista la proposta de la Direcció General de Producció i Indústries Agràries i fent ús de les facultats que tinc atribuïdes,  
ORDENE  
Article primer  
La Conselleria d?agricultura i Pesca concedirà subvencions a tots els agricultors i ramaders que subscriguen assegurances corresponents a les línies incloses en el Pla d?Assegurances Agràries Combinades per a 1992 (Ordre de 8 de gener de 1992, del Ministeri d?agricultura, Pesca i Alimentació, publicada en el Butlletí Oficial de l?Estat de 22 de gener) exclusivament per a les parcel·les o les explotacions ramaderes, cobertes per les pòlisses, que estiguen situades al territori de la Comunitat Valenciana.  
Article segon  
La subvenció s'aplicarà en forma de percentatge sobre la concedida per ENESA i serà compatible i acumulable a la que concedesca aquesta entitat a cada cas, tret del que disposa l'article quart. La quantia de la subvenció s'estableix com a norma general en el cinquanta per cent (50%) de la concedida per ENESA.  
Article tercer  
Es concedeix una subvenció addicional del deu (10) per cent de la concedida per ENESA a les pòlisses de l?assegurança de raïm de vinificació, en les que la prima aplicable siga superior al vint-i-cinc (25) per cent del capital assegurat.  
Article quart  
El conjunt format per les subvencions de la Conselleria d'Agricultura i Pesca i d?ENESA no podrà sobrepassar el setanta per cent (70%) del cost de l'assegurança (prima comercial més recàrrecs i tributs legalment repercutibles).  
Article cinqué  
L?assegurat, per si mateix o a través del prenedor, haurà de sol·licitar la subvenció mitjançant l?imprès que se li facilitarà i enviarà els dos exemplars als serveis centrals de la Conselleria d?Agricultura i Pesca, al carrer Amadeu de Savoia, 2, 46575- València. El termini per a presentar la sol·licitud finirà als trenta dies de la terminació del període de subscripció assenyalat per a cada línia de l'assegurança.  
Article sisè  
La subvenció serà pagada a l'Agrupació d'Entitats Asseguradores, de les Assegurances Agràries Combinades, SA (Agroseguro) d'acord amb els termes que es fixen en el conveni que se subscriurà entre Agroseguro i la Conselleria d?Agricultura i Pesca. L?assegurat o titular de l?assegurança descomptarà la subvenció en fer el pagament de la pòlissa i la hi farà figurar.  
Article setè  
La Conselleria d?Agricultura i Pesca trametrà als assegurats les resolucions de concessió de la subvenció que no seran fermes ni es pagaran a Agroseguro fins que no es comprove els càlculs corresponents.  
Article vuité  
Hom delega el Director General de Producció i Indústries Agràries per a la concessió i autorització del pagament corresponent de les subvencions regulades per aquesta ordre.  
Article nové  
Les subvencions que es concedesquen per a la subscripció d'assegurances agràries es pagaran amb càrrec a la línia 402/000/92, del programa 714.20 «Ordenació i millora de la producció agrària» del pressupost de la Generalitat Valenciana per a 1992, amb un import global màxim de 057.797.289 PTA.  
DISPOSICIONS FINALS  
Primera  
Autoritzar el Director General de Producció i Indústries Agràries perquè dicte les resolucions necessàries per al desenvolupament d'aquesta ordre.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 31 de gener de 1992.  
El Conseller d?Agricultura i Pesca,   
LUIS FONT DE MORA MONTESINOS


Còpia Permalink ELI